PATVIRTINTA

Kauno Juozo Naujalio muzikos

gimnazijos direktoriaus

2021-09-02 įsakymu Nr.VĮ - 112

**KAUNO JUOZO NAUJALIO MUZIKOS GIMNAZIJOS**

**MOKYMO NUOTOLINIU BŪDU TAISYKLĖS**

**Tikslai:**

1. Užtikrinti mokinių mokymo(si) galimybę esant ypatingomis aplinkybėmis ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu nenumatytoms.
2. Diegti modernias, informacinėmis kompiuterinėmis technologijomis pagrįstas mokymo priemones bei metodus.

**Naudojamos priemonės:**

1. Pagrindinė nuotolinio mokymosi platforma - Microsoft365 (naudojama mokymo(si) medžiagos talpinimui, mokinių darbų surinkimui tiesioginėms vaizdo pamokoms, apklausoms, elektroniniam paštui ir kt.), el. Veritus dienynas.
2. Mokinių turimo vadovėliai, pratybos, sąsiuviniai.
3. Visoms mokykloms laisvai prieinamas nacionalinis skaitmeninis ugdymo turinys:
   1. Skaitmeninės mokymo priemonės <https://www.emokykla.lt/bendrasis/skaitmenines-mokymo-priemones/priemones>;
   2. Skaitmeninės aplinkos ir įrankiai <https://www.emokykla.lt/bendrasis/skaitmenines-mokymo-priemones/aplinkos-ir-irankiai>;
   3. metodinė medžiaga iš Švietimo portalo <https://www.emokykla.lt/>;
   4. saugaus interneto naudojimosi patarimai mokiniams, tėvams, mokytojams <https://www.draugiskasinternetas.lt/> ;
   5. svetainė, skirta pranešti apie netinkamą turinį internete - Karštoji linija <https://svarusinternetas.lt>;
   6. Pagalbos linija https://www.draugiskasinternetas.lt/kas-mes/apie-programa/pagalbos-linija/;
   7. nuotolinio ir hibridinio ugdymo patarimai  
      https://www.emokykla.lt/nuotolinis/metodine-medziaga/nuotolinis-ir-hibridinis-ugdymas
   8. projekto „Mokyklų aprūpinimas gamtos ir technologinių mokslų priemonėmis“ medžiaga http://www.vedlys.smm.lt/;
   9. brandos egzaminų, pagrindinio ugdymo pasiekimų patikrinimo, nacionalinių mokinių pasiekimų patikrinimų užduotys ir atsakymai (<https://www.nsa.smm.lt/stebesenos-ir-vertinimo-departamentas/pasiekimu-patikrinimai/brandos-egzaminai/>, <https://www.nsa.smm.lt/stebesenos-ir-vertinimo-departamentas/pasiekimu-patikrinimai/pupp/>, <https://www.nsa.smm.lt/stebesenos-ir-vertinimo-departamentas/pasiekimu-patikrinimai/nmpp/>, https://www.nsa.smm.lt/stebesenos-ir-vertinimo-departamentas/pasiekimu-patikrinimai/kiti-egzaminai/);
   10. kitos el. priemonės.

**NUOTOLINIO UGDYMO PROCESE DALYVAUJANČIŲ ASMENŲ FUNKCIJOS**

**Tėvai:**

1. Kiekvieną dieną stebi įrašus el. dienyne Veritus. Seka, ar vaikas atlieka paskirtas užduotis, ar laiku prisijungia prie sinchroniniu ryšiu organizuojamų veiklų.
2. Padeda mokiniui prisijungti prie el. dienyno, Microsoft365 aplinkos. Esant sunkumams, apie tai informuoja klasė auklėtoją arba kreipiasi pagalbos į IT specialistą el. paštu [arnoldas.paleckis@nmg.lt](mailto:arnoldas.paleckis@nmg.lt)
3. Bendrauja ir bendradarbiauja su mokytojais mokinio ugdymo klausimais.
4. Atsako už vaiko kasdienį dalyvavimą nuotoliniame ugdyme.
5. Susirgus vaikui, nedelsiant informuoja klasės auklėtoją.

**Mokiniai:**

1. Pagal tvarkaraštį jungiasi prie Microsoft365 aplinkos.
2. Kasdien seka įrašus el. dienyne Veritus.
3. Atlieka mokytojo paskirtas užduotis ir reikiama forma pateikia mokytojui.
4. Kylant sunkumų prisijungti prie el. dienyno, Microsoft365, kreipiasi pagalbos į klasės auklėtoją, arba IT specialistą.
5. Atsako už savalaikį užduočių atlikimą ir pateikimą mokytojui nurodytu būdu ir laiku.
6. Nuotolinių grupinių pamokų metu pradinių klasių mokiniai privalo įsijungti vaizdo kameras, mokytojui paprašius – mikrofonus. 5-8, I-IV klasių mokiniai grupinių nuotolinių pamokų metu mokytojui paprašius turi įsijungti vaizdo kameras ir mikrofonus; atsiskaitymų metu privaloma įsijungti vaizdo kameras ir mikrofonus.
7. Nuotolinių individualių pamokų metu mokiniai privalo įsijungti vaizdo kameras ir mikrofonus. (Ekrane turi matytis visas mokinys. Įranga ir instrumentas turi būti paruošti prieš pamoką.)
8. Bendradarbiauja su bendraklasiais ir mokytojais. Atlikdami užduotis vadovaujasi draugiško interneto taisyklėmis, akademinio sąžiningumo, atsakomybės, teisingumo principais.

**Klasės auklėtojai:**

1. Bendrauja su klasės mokinių tėvais, mokiniais. Esant poreikiui teikia jiems pagalbą. Apie tėvų siūlymus ir pageidavimus informuoja mokyklos administraciją.
2. Padeda mokiniui prisijungti prie el. dienyno, MIcrosoft365 aplinkos.
3. Bendrauja ir bendradarbiauja su mokytojais, ugdančiais auklėjamąją klasę.
4. Informuoja mokytojus, socialinį pedagogą, direktoriaus pavaduotoją ugdymui, jei nuotolinio mokymosi laikotarpiu auklėtinis suserga ar dėl kitų priežasčių nedalyvauja nuotolinio mokymo veiklose.
5. stebi mokinių emocinę sveikatą. Pastebėję mokinio emocinės sveikatos pokyčius, apie tai informuoja mokinio tėvus, klasės auklėtoją ir pagalbos mokiniui specialistus, tariasi dėl pagalbos teikimo. Švietimo pagalba gali būti teikiama nuotoliniu (naudojant MS TEAMS, telefoninius pokalbius), esant galimybėms kontaktiniu, būdais.
6. Pagal turimus dokumentus, pateisina el. dienyne praleistas mokinių pamokas.

**Mokytojai:**

1. Kasdien pildo el. dienyną Veritus, laiku pateikdami išsamią informaciją apie mokiniams skiriamas užduotis ir laukiamus rezultatus.
2. Skiria ne mažiau kaip 60 procentų ugdymo procesui numatyto laiko (per savaitę) sinchroniniam ugdymui, ir ne daugiau 40 procentų – asinchroniniam ugdymui.
3. Sinchroniniam ugdymui naudoja MS TEAMS aplinką, kurioje sukuria komandas (pvz. 5a Lietuvių kalba), pamokų kalendorių.
4. Nuotolinių pamokų metu turi dirbti su įjungta vaizdo kamera.
5. Pagal dalyvavimą sinchroninio ugdymo užsiėmimuose, žymi mokinių pamokų lankomumą el. dienyne.
6. Stebi mokinių emocinę sveikatą. Pastebėję mokinio emocinės sveikatos pokyčius, apie tai informuoja mokinio tėvus, klasės auklėtoją ir pagalbos mokiniui specialistus, tariasi dėl pagalbos teikimo.
7. Teikia individualią mokymosi pagalbą mokiniams.
8. Bendrauja ir bendradarbiauja su kitais klasę mokančiais mokytojais. Skirdami užduotis naudoja tarpdalykinį bendradarbiavimą, integruoja ugdymo turinį.

**Socialinė pedagogė** Dovilė Žvirzdinienė (tel. 8 667 44152, el. paštas [socpedagoge@nmg.lt](mailto:socpedagoge@nmg.lt), darbo laikas I-V 9-15.00 val.:

1. Konsultuoja mokinius, jų tėvus (globėjus, rūpintojus), mokyklos bendruomenę socialinių pedagoginių problemų sprendimo, socialinės pedagoginės pagalbos teikimo klausimais ir kitų neigiamų socialinių reiškinių prevencijos, pozityviosios socializacijos klausimais, važiavimo klausimais, socialinės paramos mokiniams - nemokamo maitinimo organizavimo klausimais.
2. Kartus su mokiniais ir jų tėvais sprendžia mokinių, nelankančių nuotolinio ugdymo užsiėmimus, lankomumo problemas.
3. Pateikia informaciją direktoriaus pavaduotojai ugdymui apie mokinius, kurie dėl neaiškių priežasčių nedalyvauja nuotolinio mokymo užsiėmimuose.

**Psichologė** Rasa Kinaitienė, tel. 8 667 44157, el. p. [psichologe@nmg.lt](mailto:psichologe@nmg.lt), konsultacijų laikas    
I-V 10.30-15.00 val.:

Konsultuoja ir teikia psichologinę informacinę pagalbą Kauno Juozo Naujalio muzikos gimnazijos mokiniams, tėvams, mokytojams.

**Logopedė** Eglė Jonaitytė, tel. 865998611, priėmimo laikas I 8.00 - 11.30 val., II - IV 8.20 - 11.50 val.

Teikia specialiąją pedagoginę pagalbą mokiniams, turintiems kalbėjimo ir kalbos sutrikimų.

**Direktoriaus pavaduotoja ugdymui, direktoriaus pavaduotoja meniniam ugdymui, direktoriaus pavaduotojas administracijai ir ūkiui:**

1. Pagal turimus resursus ir poreikį aprūpina mokinius ir mokytojus kompiuterine įranga.
2. Teikia informaciją apie ugdymosi proceso organizavimo tvarką, švietimo pagalbos teikimą ir komunikuoja kitais svarbiais klausimais.
3. Stebi mokinių krūvį.
4. Teikia metodinę pagalbą mokytojams, skatina mokytojų tarpusavio bendradarbiavimą, gerosios patirties sklaidą.
5. Bendrauja ir bendradarbiauja su mokytojais, pagalbos mokiniui specialistais, mokiniais, mokinių tėvais, spendžia iškilusias problemas.

**IT specialistas** Arnoldas Paleckis, el. paštas arnoldas.paleckis@nmg.lt:

1. Teikia pagalbą diegiant, naudojantis informacinių technologijų programomis ar pan.
2. Teikia pagalbą prisijungimo prie el. dienyno, iIcrosoft365 aplinkos klausimais.

**MOKINIŲ ELGESIO TAISYKLĖS IR ATSAKOMYBĖS MOKANTIS NUOTOLINIU BŪDU**

1. Mokiniai atsakingai ir sistemingai dalyvauja nuotolinėse pamokose.

2. Mokytojo pateiktas užduotis mokiniai atlieka laiku ir savarankiškai. Nesavarankiškai atliktos užduotys (identiškai atlikti darbai) gali būti vertinamos nepatenkinamai, be galimybės atsiskaityti pakartotinai.

3. Prie el. dienyno Veritus sistemos mokiniai prisijungia ir peržiūri užduotis ne vėliau kaip 10 min. iki pamokų pradžios. Jei yra suplanuota nuotolinė sinchroninė (realiu laiku) pamoka, mokinys prisijungiame prie jos bent 3 min anksčiau.

4. Su dalyko mokytoju mokiniai gali kontaktuoti/ konsultuotis per dalyko pamoką mokytojo nurodytu kanalu: Microsoft365 platformoje, el. deinyno Veritus žinutėmis ar kt.

5. Grįžtamasis ryšys mokytojui teikiamas mokytojo nurodytu būdu. Visi mokinio mokytojui atsiųsti mokymosi pasiekimus iliustruojantys įrodymai (tame tarpe ir filmuota medžiaga) yra konfidencialūs ir saugūs, nes mokytojai yra pasirašę asmens duomenų saugojimo pasižadėjimus. Dėl mokinių pasiekimų vertinimo skaidrumo ir objektyvumo pamokų ir atsiskaitymų, kontrolinių darbų metu mokiniai privalo įsijungti vaizdo kameras.

8. Vaizdo pamoka yra įprastinė pamoka ir joje galioja tos pačios elgesio taisyklės:

1. Iš anksto pasiruoškime vietą ir priemones pamokai.
2. Pamokos metu nevaikščiokime, nevalgykime, išjunkime visus pašalinius garsus.
3. Būkime mandagūs, gerbkime vieni kitų laiką, kalbėkime po vieną.
4. Atminkime, kad pamokai vadovauja mokytoja/-as.
5. Į pokalbių laukelį rašome tik tada, kai to prašo mokytoja/-as, arba turime klausimų susijusių su pamokos tema.
6. Pamokos metu JOKIA pašaline veikla neužsiimame.
7. Neatsijungiame nuo pamokos, kol nesibaigia jos laikas.
8. Negalima filmuoti, fotografuoti, įrašyti ir platinti sinchroninio mokymo(si) (video pamokos) metu be mokytojo sutikimo, nes video pamoka yra autorinis mokytojo kūrinys.

9. Bet kurioje virtualaus bendravimo grupėje/erdvėje būtina laikytis kultūringo bendravimo taisyklių ir vengti asmeniškumų.

10. Už šių taisyklių pažeidimus mokinių elgesys gali būti svarstomas Vaiko gerovės komisijoje, už šiurkščius ir nuolat pasikartojančius pažeidimus taikomos poveikio priemonės ir Lietuvos Respublikos įstatymų nustatyta tvarka teisinė atsakomybė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_